སྤྱིར་བཏང་རྒྱ་མི་རིགས་ཚོར་རྒྱ་ནག་ནང་ནས་ཕྱིར་བསྐྱོད་ལག་འཁྱེར་ལེན་རྒྱུར་དཀའ་ངལ་གང་ཡང་མེད་ཀྱང་།བོད་ནང་གི་བོད་མི་ཚོར་ཕྱིར་བསྐྱོད་ལག་འཁྱེར་ཐོབ་རྒྱུ་ཧ་ཅང་གི་དཀའ་ངལ་ཡོད་པའི་ཁར།འདས་པའི་ལོ་ངོ་ཁ་ཤས་ནང་གནས་སྟངས་དེ་དེ་བས་དཀའ་ངལ་ཆེ་རུ་ཕྱིན་ནས།ལོ་ཤས་ནང་བོད་མི་ཕྱིར་བསྐྱོད་ལག་འཁྱེར་ཡོད་པ་ཚོའི་ཕྱིར་བསྐྱོད་ལག་འཁྱེར་ཡང་གཞུང་ཕྱོགས་ནས་ཕྱིར་བསྡུ་བྱེད་པའི་གནས་ཚུལ་ཡོད་མུས་བཞིན།ཉེ་ཆར་རྔ་བ་ཁུལ་གྱི་ས་ཆ་ཁ་ཤས་ལ་ཡང་བསྐྱར་བརྡ་ཐོ་ཞིག་བཏང་འདུག་པ་དེའི་ནང་།ཕྱི་བསྐྱོད་ལག་འཁྱེར་ཡོད་མཁན་གྱི་མིང་ཐོ་བཀོད་ནས་སྤྱི་ཟླ་དགུ་བའི་ཚེས་གཅིག་གི་སྔོན་ལ་ཕྱི་བསྐྱོད་ལག་ཁྱེར་གཞུང་ལ་རྩིས་སྤྲོད་བྱེད་དགོས་པའི་གསལ་བསྒྲགས་སྤེལ་ཡོད་འདུག